Torej jaz bi se najprej rad zahvalil vsem, predvsem gasilcem,
civilni zaščiti, tudi policistom, ki so bili zelo aktivni
v zadnjih 24 urah. In danes smo na terenu že videli,
da je bilo marsikaj postorjeno. Pa vendar, žal se soočamo
vedno bolj pogosto s temi ekstremnimi vremenskimi pojavi.
In Slovenija kot gorata dežela je očitno temu toliko bolj
izpostavljena. Zaradi tega je toliko bolj pomembno,
da se vzpostavijo sistemske podlage, in to je to, kar naša vlada dela.
Ni, da se odzivamo samo na posamične nesreče.
Ne, vzpostavljajo se sistemske podlage preko zakona o odpravi
posledic naravnih nesreč, kot tudi zakona o obnovi in razvoju.
In jaz verjamem, da bomo na ta način lahko tem ljudem,
ki so prizadeti, in tem občinam, ki so bile prizadete,
najbolj ustrezno pomagali. Res je, da je treba biti pozoren.
Na eni strani želimo imeti takojšnje ukrepe, zato da povežemo
spet vse ljudi skupaj, na drugi strani so pa ti dolgoročni ukrepi,
ki bodo morali biti temeljito premišljeni. Glavno besedo bo morala
imeti stroka in na tem tudi delamo, da stroka dobi veljavo.
In ko stroka pove rešitev, mora biti taka. Glede tega ne bomo
več izgubljali besed. Na politiki je, da strokovne odločitve potem
tudi implementira, in to je tisto, za kar se bomo zavzemali.
Zakon o obnovi in razvoju je zdaj dan, poslan v široko
javno razpravo, na eni strani občinam, na drugi strani stroki,
tudi opoziciji. V naslednjih štirinajstih dnevih verjamem,
da se bodo na to temo zbirale konstruktivne pripombe in računam,
da bi do konca meseca novembra ta zakon bil v parlamentu
in tudi tam potrjen. Na ta način bomo lahko za naslednje
obdobje, vsaj petletno obdobje načrtovali, kako se postaviti na noge
po vseh teh uničujočih naravnih katastrofah. –Hvala lepa predsedniku,
izvolite, gospod župan. -Ja, tudi sam bi se v prvi vrsti
zahvalil vsem tistim, ki so včerajšnji dan in današnjo noč
preživeli na terenu, poskrbeli, da je situacija marsikje že sanirana,
da so se številni od evakuiranih prebivalcev že lahko vrnili
na svoje domove. Vemo, nekaterim to še ni omogočeno.
Hkrati pa je velika zahvala za hitro reakcijo tako vlade,
vodstva civilne zaščite in pa pomembno, tudi projektivi.
Kajti to, kar je premier prej omenil, se mi zdi ključno.
Rabimo sistemske rešitve. Rabimo preventivne rešitve,
da se te zadeve ne bodo ponavljale. Vemo, da smo na eni strani
prignali ta naš planet do skrajnih kapacitet in da se bodo take zadeve
hočeš nočeš ponavljale v prihodnosti, zato moramo biti na njih
bolje pripravljeni. Tukaj apeliram na vlado, da sprejme ustrezne rešitve
pri urejanju vodotokov, pri skrbi za državno cestno omrežje.
Na lokalni ravni bomo absolutno naredili maksimum pri odzivnosti,
kar je v naši moči, vendar tudi kar je v naši pristojnosti.
Mi smo pri včerajšnjem delu prek 20 elementov težke gradbene
mehanizacije spravili na teren. Tukaj rabimo boljši odziv,
tudi s strani koncesionarjev, ki za cestno omrežje skrbijo
na državni ravni. S premierjem sva imela zelo konstruktiven pogovor,
celo tekom celega dopoldneva našla nekaj rešitev, od katerih si obetamo,
ravno tako kot od zakona o obnovi, ki upam, da bo res namenjen temu.
To se pravi strokovnim inputom, ki bodo poskrbeli za sistemske
preventivne rešitve. Če bomo to zagotovili, bo mogoče treba kje
sprejeti tudi kakšen kompromis, tako z varstvom narave,
tako konec koncev tudi stanovalci. Vendar vse v smeri, da bo tudi
takšno lepo podeželje, kakršno je Baška grapa, ostalo varno poseljeno.
Hvala lepa.